CELEX: 32014R0676
Language: da
Date: 2014-06-19 00:00:00
Title: Kommissionens gennemførelsesforordning (EU) nr. 676/2014 af 19. juni 2014 om ændring af forordning (EU) nr. 37/2010 for så vidt angår stoffet triclabendazol  EØS-relevant tekst

20.6.2014   
            
            
               DA
            
            
               Den Europæiske Unions Tidende
            
            
               L 180/5
            
         KOMMISSIONENS GENNEMFØRELSESFORORDNING (EU) Nr. 676/2014
   af 19. juni 2014
   om ændring af forordning (EU) nr. 37/2010 for så vidt angår stoffet triclabendazol
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur, udarbejdet af Udvalget for Veterinærlægemidler, og
   ud fra følgende betragtninger:
   
               (1)
            
            
               Maksimalgrænseværdierne for restkoncentrationer (i det følgende benævnt »MRL«) af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug, skal fastsættes i overensstemmelse med forordning (EF) nr. 470/2009.
            
         
               (2)
            
            
               Bilaget til Kommissionens forordning (EU) nr. 37/2010 (2) indeholder en liste over farmakologisk virksomme stoffer og disses klassifikation med hensyn til MRL i animalske fødevarer.
            
         
               (3)
            
            
               Triclabendazol er for øjeblikket opført i tabel 1 i bilaget til forordning (EU) nr. 37/2010 som et stof, der tillades anvendt til muskel, fedt, lever, nyre og mælk fra alle drøvtyggere. De midlertidige maksimalgrænseværdier for restkoncentrationer af dette stof, som er fastsat for mælk fra alle drøvtyggere, udløb den 1. januar 2014.
            
         
               (4)
            
            
               Der er forelagt supplerende oplysninger, som er blevet vurderet af Udvalget for Veterinærlægemidler, og udvalget har på grundlag heraf anbefalet, at de midlertidige MRL for triclabendazol i mælk fra alle drøvtyggere gøres definitive.
            
         
               (5)
            
            
               Bestemmelserne om triclabendazol i tabel 1 i bilaget til forordning (EU) nr. 37/2010 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. juni 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 152 af 16.6.2009, s. 11.
   
      (2)  Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (EUT L 15 af 20.1.2010, s. 1).
   
      BILAG
      I tabel 1 i bilaget til forordning (EU) nr. 37/2010 affattes rækken vedrørende stoffet triclabendazol således:
      
         
                     Farmakologisk virksomt stof
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
                  
                     Andre bestemmelser (jf. artikel 14, stk. 7, i forordning (EF) nr. 470/2009)
                  
                  
                     Terapeutisk klassifikation
                  
               
                     »Triclabendazol
                  
                  
                     Summen af ekstraherbare rester, som kan oxideres til ketotriclabendazol
                  
                  
                     Alle drøvtyggere
                  
                  
                     225 μg/kg
                     100 μg/kg
                     250 μg/kg
                     150 μg/kg
                     10 μg/kg
                  
                  
                     Muskel
                     Fedt
                     Lever
                     Nyre
                     Mælk
                  
                  
                     Ingen angivelse
                  
                  
                     Antiparasitære lægemidler/midler mod endoparasitter«